BRATISLAVA. Hudbu si skladá v detskej izbe a šaty, ktoré nosí vo svojich videoklipoch, si navrhuje a vlastnoručne šije.Súvisiaci článokČítajte
Dvadsaťročná britská speváčka, ktorá si hovorí Griff, sa na prelome roka dostala do najužšieho výberu v sledovanej ankete BBC Sound Of 2021, ktorá hľadá budúce hviezdy.
Pred pár dňami získala ocenenie Brits Rising Star Award, rovnaké, aké má aj Adele, Sam Smith či Celeste.
Tým len potvrdila svoju narastajúcu popularitu a hudobný talent. Do popovej hudby sa zaľúbila, keď mala osem rokov.
Popová hviezda? To nie som ja
Rodičia, otec Jamajčan a matka Číňanka, ju síce odchovali na soule a gospele, no keď prvýkrát počula album Fearless od Taylor Swift, otvorili sa jej nové svety.
"Popová citlivosť a texty o tínedžerských veciach, to je moja prvá spomienka na ňu. Vtedy som si uvedomila, že popovú hudbu milujem," hovorí speváčka pre BBC.
Sarah Griffiths je dnes súčasťou generácie mladých hudobníkov, ktorých pandémia ani lockdown nezastavili. Hitparády dobýva z vlastnej detskej izby.